РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 44
от заседанието на Комисия ”Международна дейност” на ВСС,
проведено на 11.12.2013 г.

Днес, 11.12.2013 г., сряда от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова 
					Мария Кузманова 
                			Милка Итова 
				Михаил Кожарев 

На заседанието на присъстваха експертните сътрудници на комисията: Христина Тодорова - директор на дирекция „Международна дейност” и Александра Бръзицова – старши експерт в дирекция „Международна дейност”.  

Д Н Е В Е Н   Р Е Д:

1. ОТНОСНО: Информация от председателя на Окръжен съд гр. Бургас за вида разглеждани дела от Илияна Балтова – съдия в ОС-Бургас във връзка с кандидатурата й за участие в процедурата по подбор на командировани национални експерти в Евроджъст.
- Информация от председателя на Районен съд гр. Бургас за вида разглеждани дела от Искър Искъров – съдия в РС-Бургас във връзка с кандидатурата му за участие в процедурата по подбор на командировани национални експерти в Евроджъст.

Комисия „Международна дейност”
Р Е Ш И:

1.1. НЕ ОДОБРЯВА кандидатурата на Илияна Балтова - съдия  в Окръжен съд гр. Бургас за участие в процедурата по подбор на командировани национални експерти в Евроджъст, поради факта, че съдия Балтова разглежда граждански и търговски дела.
1.2. ОДОБРЯВА кандидатурата на Искър Искъров – съдия в Районен съд гр. Бургас за участие в процедурата по подбор на командировани национални експерти в Евроджъст.
1.3. Възлага на дирекция „Международна дейност” да препрати документите на одобрения кандидат до дирекция „Човешки ресурси” в Министерство на външните работи в рамките на указания срок.

2. ОТНОСНО: Становище от председателя на Апелативен съд гр. Пловдив във връзка с кандидатурата на Бригита Пламенова Байрякова – съдебен помощник в Апелативен съд гр. Пловдив за участие в процедурата по подбор на командировани национални експерти в Евроджъст.

Комисия „Международна дейност”
Р Е Ш И:

2.1. ОДОБРЯВА кандидатурата на Бригита Пламенова Байрякова – съдебен помощник в Апелативен съд гр. Пловдив за участие в процедурата по подбор на командировани национални експерти в Евроджъст.
2.2. Възлага на дирекция „Международна дейност” да препрати документите на одобрения кандидат до дирекция „Човешки ресурси” в Министерство на външните работи в рамките на указания срок.

3. ОТНОСНО: Становище от председателя на Районен съд гр. Пловдив във връзка с кандидатурата на Весела Иванова Евстатиева – съдия в Районен съд гр. Пловдив за участие в процедурата по подбор на командировани национални експерти в Евроджъст.

Комисия „Международна дейност”
Р Е Ш И:

3.1. ОДОБРЯВА кандидатурата на Весела Иванова Евстатиева – съдия в Районен съд гр. Пловдив за участие в процедурата по подбор на командировани национални експерти в Евроджъст.
3.2. Възлага на дирекция „Международна дейност” да препрати документите на одобрения кандидат до дирекция „Човешки ресурси” в Министерство на външните работи в рамките на указания срок.

4. ОТНОСНО: Становище от районния прокурор на Софийска районна прокуратура във връзка с кандидатурата на Вероника Бориславова Трифонова – прокурор в СРП за участие в процедурата по подбор на командировани национални експерти в Евроджъст.

Комисия „Международна дейност”
Р Е Ш И:

4.1. ОДОБРЯВА кандидатурата на Вероника Бориславова Трифонова – прокурор в Софийска районна прокуратура, при условие, че до края на деня представи писмено съгласие от Главния прокурор на РБългария. 
4.2. След получаването на съгласие от Главния прокурор, възлага на дирекция „Международна дейност” да препрати документите на одобрения кандидат до дирекция „Човешки ресурси” в Министерство на външните работи в рамките на указания срок.

5. ОТНОСНО: Становище от Главния прокурор на РБългария във връзка с кандидатурата на Петя Любомирова Пешева-Манолова – прокурор в Софийска районна прокуратура за участие в процедурата по подбор на командировани национални експерти в Евроджъст.

Комисия „Международна дейност”
Р Е Ш И:

5.1. ОДОБРЯВА кандидатурата на Петя Любомирова Пешева-Манолова – прокурор в Софийска районна прокуратура за участие в процедурата по подбор на командировани национални експерти в Евроджъст.
5.2. Възлага на дирекция „Международна дейност” да препрати документите на одобрения кандидат до дирекция „Човешки ресурси” в Министерство на външните работи в рамките на указания срок.

6. ОТНОСНО: Становище от председателя на Специализиран наказателен съд във връзка с кандидатурата на Вилислава Янчева Ангелова – съдия в Специализиран наказателен съд за участие в процедурата по подбор на командировани национални експерти в Евроджъст.
Комисия „Международна дейност”
Р Е Ш И:

6.1. ОДОБРЯВА кандидатурата на Вилислава Янчева Ангелова – съдия в Специализиран наказателен съд за участие в процедурата по подбор на командировани национални експерти в Евроджъст.
6.2. Възлага на дирекция „Международна дейност” да препрати документите на одобрения кандидат до дирекция „Човешки ресурси” в Министерство на външните работи в рамките на указания срок.

7. ОТНОСНО: Писмо от Министерство на външните работи за предоставяне на допълнителна информация по изпълнението на препоръки /параграфи 8, 11 и 21/, откроени в Заключителните наблюдения на Комитета по правата на човека във връзка с разглеждането на Третия периодичен доклад на България относно изпълнението на задълженията на страната по Международния пакт за гражданските и политическите права /ICCPR/.

Комисия „Международна дейност”
Р Е Ш И:

7.1. ИЗПРАЩА писмото от Министерство на външните работи за предоставяне на допълнителна информация по изпълнението на препоръки /параграфи 8, 11 и 21/, откроени в Заключителните наблюдения на Комитета по правата на човека във връзка с разглеждането на Третия периодичен доклад на България относно изпълнението на задълженията на страната по Международния пакт за гражданските и политическите права /ICCPR/, на Главния прокурор на РБългария, с молба за съдействие.

8. ОТНОСНО: Писмо от Министерство на правосъдието за определяне на съдии, работещи в сферата на патентното право, които да участват в 17-тия Семинар на европейските патентни съдии, който ще се проведе в периода 9-13 септември 2014 г. в гр. Талин, Естония.

Комисия „Международна дейност”
Р Е Ш И:

8.1. ОТЛАГА разглеждането на т. 8 за следващо заседание на комисията.

9. ОТНОСНО: Писмо от Министерство на правосъдието с приложен въпросник „Практическо прилагане и действие на решенията относно Евроюст и Европейската съдебна мрежа по наказателно-правни въпроси” и определяне на лице за контакт от страна на ВСС.

Комисия „Международна дейност”
Р Е Ш И:

9.1. Възлага на дирекция „Международна дейност” да изиска допълнителна информация от Министерство на правосъдието - необходимо ли е Висшия съдебен съвет да отговаря на въпросите, посочени в писмото, доколкото е известно, че Въпросникът е изпратен на Прокуратурата и предвид факта, че към момента участници от българска страна в ЕСМ са само прокурори и предстои определянето и на съдии по наказателни дела за участие.
9.2. Възлага на дирекция „Международна дейност” да изпрати писмо до председателите на апелативните съдилища за номиниране на съдия/съдии, разглеждащи наказателни дела и отговарящи на изискванията, съгласно Решение 2008/976/ПВР на Съвета от 16 декември 2008 г. относно Европейската съдебна мрежа, за национална контактна точка в Европейската съдебна мрежа по наказателни въпроси, в срок до 21.12.2013 г.
9.3. Възлага на директора на дирекция „Международна дейност да  определи лице за контакт от дирекцията за подготовка съвместно с експерти от Министерство на правосъдието на предвидената за периода 27-31 януари 2014 г. мисия за оценка на България в рамките на 6-тия кръг от взаимни оценки на държавите-членки „Практическо прилагане и действие на решенията относно Евроюст и Европейската съдебна мрежа по наказателно-правни въпроси”.

10. ОТНОСНО: Писмо от Вероника Николова – национално лице за контакт на Европейската съдебна мрежа по граждански и търговски дела относно покана за участие в Обучителна сесия 1.2. - Методология за електронно управление на делата” по Компонент I „Достъп до правосъдие и правна помощ” на проект ЕвроМед Правосъдие III.

Комисия „Международна дейност”
Р Е Ш И:

10.1. Приема за сведение писмото на Вероника Николова – национално лице за контакт на Европейската съдебна мрежа по граждански и търговски дела относно покана за участие в Обучителна сесия 1.2. - Методология за електронно управление на делата” по Компонент I „Достъп до правосъдие и правна помощ” на проект ЕвроМед Правосъдие III.

11. ОТНОСНО: Доклад от участието на съдия Вилиян Петров и съдия Дарина Костова – членове на националната съдебна мрежа и съдия Вероника Николова – национално лице за контакт на Европейската съдебна мрежа по граждански и търговски дела в 48-та среща на националните лица за контакт на ЕСМГТД, проведена в периода 19-20 ноември 2013 г. в гр. Брюксел.

Комисия „Международна дейност”
Р Е Ш И:

11.1. Приема за сведение доклада от участието на съдия Вилиян Петров и съдия Дарина Костова – членове на националната съдебна мрежа и съдия Вероника Николова – национално лице за контакт на Европейската съдебна мрежа по граждански и търговски дела в 48-та среща на националните лица за контакт на ЕСМГТД, проведена в периода 19-20 ноември 2013 г. в гр. Брюксел.
11.2. Докладът да се предостави за запознаване на членовете на Висшия съдебен съвет на заседанието на 19 декември 2013 г.
11.3. ВЪЗЛАГА на Валери Михайлов - директор на дирекция „ИС" да публикува доклада на Интернет страницата на ВСС - Раздел „Доклади и декларации/Доклади от международни срещи”.
12. ОТНОСНО: Писма от Прокуратурата на РБългария относно командироване в чужбина на представители на Прокуратурата.
  
Комисия „Международна дейност”
Р Е Ш И:

12.1. Приема за сведение писмата от Прокуратурата на РБългария, във връзка с командироване в чужбина на представители на Прокуратурата на Република България. 
	12.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт.

13. ОТНОСНО: Доклад за резултатите от проведените срещи с административни ръководители, магистрати и съдебни служители по апелативни райони по въпроси, свързани с комуникационната политика на ВСС, предоставен с решение на Комисия „Публична комуникация” от 03.12.2013 г., за сведение.

Комисия „Международна дейност”
Р Е Ш И:

13.1. Предоставя доклада за запознаване на членовете на комисията.

Т.  Р А З Н И

14. ОТНОСНО: Разглеждане на кандидатурата на Димитър Халачев – следовател в Окръжен следствен отдел при Окръжна прокуратура гр. Русе  за позиция в Евроджъст с Референция № 13/EJ/SNE/03.

Комисия „Международна дейност”
Р Е Ш И:

14.1. ОДОБРЯВА кандидатурата на Димитър Халачев – следовател в Окръжен следствен отдел при Окръжна прокуратура гр. Русе, при условие, че до края на деня представи писмено съгласие от прекия ръководител и от Главния прокурор. 
4.2. След получаването на съгласията, възлага на дирекция „Международна дейност” да препрати документите на одобрения кандидат до дирекция „Човешки ресурси” в Министерство на външните работи в рамките на указания срок.

15. ОТНОСНО: Доклад от Магдалена Лазарова – член на ВСС от участие в първата работна група на балканската конференция на регулаторните съдебни органи, проведена в периода 25-26.11.2013 г. в гр. Истанбул, Турция.

Комисия „Международна дейност”
Р Е Ш И:

15.1. Приема за сведение доклада от Магдалена Лазарова – член на ВСС от участие в първата работна група на балканската конференция на регулаторните съдебни органи, проведена в периода 25-26.11.2013 г. в гр. Истанбул, Турция.
15.2. Докладът да се предостави за запознаване на членовете на Висшия съдебен съвет на заседанието на 19 декември 2013 г.
15.3. ВЪЗЛАГА на Валери Михайлов - директор на дирекция „ИС" да публикува доклада на Интернет страницата на ВСС - Раздел „Доклади и декларации/Доклади от международни срещи”.

ПРЕДСЕДАТЕЛ 
НА КОМИСИЯТА:
				     	 СОНЯ НАЙДЕНОВА

Експертен сътрудник:
Директор на дирекция
„Международна дейност”
Хр. Тодорова

Технически сътрудник:
М. Георгиева